Document ID: 31993R3499

Komisijas Regula (EK) Nr. 3499/93
(1993. gada 20. decembris),
ar ko groza Regulu (EEK) Nr. 2837/93, ar kuru nosaka sīki izstrādātus noteikumus par to, kā piemērot Padomes Regulu (EEK) Nr. 2019/93 attiecībā uz olīvu biržu uzturēšanu tradicionālajās olīvu audzēšanas platībās
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 19. jūlija Regulu (EEK) Nr. 2019/93, ar ko mazajām Egejas jūras salām ievieš īpašus pasākumus attiecībā uz konkrētiem lauksaimniecības produktiem [1], un jo īpaši tās 11. panta 2. punktu,
tā kā Komisijas Regulā (EEK) Nr. 2837/93 [2] ir noteikti sīki izstrādāti noteikumi, lai piemērotu atbalsta shēmu olīvu biržu saglabāšanai mazajās Egejas jūras salās, kā arī kontroles veikšanai un sankciju piemērošanai;
tā kā noteiktā termiņā, bet ne vēlāk kā līdz 1993. gada 31. decembrim, ir jāveic 1993. gadā paredzētās pārbaudes, lai noteiktu atbilstību vajadzīgajiem nosacījumiem palīdzības piešķiršanai;
tā kā, ievērojot salu ģeogrāfisko izvietojumu Egejas jūrā un grūtības, kas rodas šīs jaunās atbalsta shēmas ieviešanā, ir jāpagarina galīgais apmaksas termiņš laika posmā, kurā jāveic visas nepieciešamās pārbaudes;
tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Komisijas Regulu (EEK) Nr. 2837/93 groza šādi:
1. Regulas 2. panta 1. punkta otrajā daļā "1993. gada 31. decembris" aizstāj ar "1994. gada 31. janvāris".
2. Regulas 5. panta pēdējā daļā "1994. gada 28. februāris" aizstāj ar "1994. gada 31. marts".
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 20. decembrī

Labels: 18
3
5
6